Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji (EGF/2015/000 TA 2015 – tehnična pomoč na pobudo Komisije) /* COM/2015/0156 final */





OBRAZLOŽITVENI MEMORANDUM Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). POVZETEK VLOGE IN ANALIZA Ključni podatki: Referenčna št. ESPG EGF/2015/000 Evropska komisija Tehnična pomoč Upravni odhodki: proračun v EUR 630 000 % upravnih odhodkov (zgornja meja: 0,5 %) 0,39 %) V skladu s členom 11(1) uredbe o ESPG je lahko vsako leto na pobudo Komisije za tehnično pomoč na voljo največ 0,5 % najvišjega letnega zneska ESPG. Tehnična pomoč, ki jo je treba financirati, in razčlenitev predvidenih stroškov zanjo 1. Prispevek bo uporabljen za odhodke iz člena 11(1) in (4) ter člena 12(2), (3) in (4) uredbe o ESPG, kakor so podrobno razdelani v nadaljevanju. 2. Spremljanje in zbiranje podatkov: Komisija bo zbrala podatke o prejetih, financiranih in zaključenih vlogah ter predlaganih in izvedenih ukrepih. Ti podatki bodo na voljo na spletnem mestu in zbrani v ustrezni obliki za dveletno poročilo za leto 2017. Na podlagi dela v zadnjih letih bodo stroški za to dejavnost znašali 20 000 EUR. 3. Informacije: Spletno mesto o ESPG[2], ki ga je Komisija vzpostavila v okviru svojih spletnih strani, namenjenih zaposlovanju, socialnim zadevam in vključevanju, ter ga upravlja v skladu s členom 12(2) uredbe o ESPG, se bo redno posodabljalo in razvijalo, pri čemer bo vsak novi element tudi preveden v vse uradne jezike EU. Spodbujali se bosta splošna ozaveščenost o ESPG in njegova prepoznavnost. Na voljo bo majhna naklada naknadne ocene ESPG skupaj s spletno objavo. Informacije o ESPG bodo objavljene v različnih publikacijah in avdiovizualnem gradivu Komisije, kakor je določeno v členu 11(4) uredbe o ESPG. Stroški vseh teh ukrepov so za leto 2015 ocenjeni na 20 000 EUR. 4. Vzpostavitev baze znanja/uporabniškega vmesnika: Komisija nadaljuje z delom in vzpostavlja standardizirane postopke za vloge in upravljanje ESPG, pri čemer se uporabljajo funkcije sistema SFC2014, v katerega se vključuje. To omogoča poenostavitev vlog na podlagi uredbe o ESPG, njihovo hitrejšo obravnavo in lažje pridobivanje poročil za različne potrebe. Sledilo bo vključevanje končnih poročil, s čimer naj bi se zmanjšalo upravno breme držav članic. Stroški vseh teh postavk skupaj so ocenjeni na 100 000 EUR kot prispevek iz ESPG k razvoju SFC ter njegovemu stalnemu vzdrževanju. 5. Upravna in tehnična pomoč: Strokovna skupina kontaktnih oseb za ESPG, ki jo sestavlja po en član iz vsake države članice, se bo dvakrat srečala (konec leta 2015/v prvi polovici leta 2016), skupen strošek teh dveh srečanj pa je ocenjen na 70 000 EUR. 6. Poleg tega bo Komisija organizirala mrežno povezovanje držav članic z dvema seminarjema izvajalskih organov ESPG v državah članicah v približno istem času, pri čemer se bo osredotočala na vprašanja, povezana s praktičnim izvajanjem uredbe o ESPG na osnovni ravni. Stroški vseh teh postavk skupaj so ocenjeni na 120 000 EUR. 7. Vrednotenje: Postopek oddaje javnega naročila za vmesno vrednotenje se bo začel leta 2015, da bi se vrednotenje zaključilo do 30. junija 2017 (kot zahteva člen 20(1)(a) uredbe o ESPG), za to pa bo potrebnih 300 000 EUR. Postavke || Predvideno število || Predvideni strošek na postavko (v EUR) || Skupni stroški (v EUR) Spremljanje in zbiranje podatkov || različno || različen || 20 000 Dejavnosti informiranja || različno || različen || 20 000 Vzpostavitev baze znanja/uporabniškega vmesnika || različno || različen || 100 000 Upravna in tehnična pomoč: srečanji strokovne skupine kontaktnih oseb za ESPG || 2 || 35 000 || 70 000 Upravna in tehnična pomoč: seminarji mrežnega povezovanja o izvajanju ESPG || 2 || 60 000 || 120 000 Vrednotenje || 1 || 300 000 || 300 000 Skupni predvideni stroški || || 630 000 Financiranje 8. Za ESPG je v letu 2015 na voljo najvišji letni znesek v višini 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[3]. 9. V členu 11(1) uredbe o ESPG je navedeno, da je lahko na pobudo Komisije 0,5 % tega zneska (tj. 811 825 EUR v letu 2015) na voljo za tehnično pomoč. Trenutno je na voljo celotni znesek za leto 2015; sredstva za tehnično pomoč še niso bila odobrena. Predlagani znesek ustreza približno 0,39 % največjega letnega proračuna, ki je na voljo za ESPG v letu 2015. 10. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[4]. Povezani akti 11. Ko Komisija predlaga ta sklep o uporabi ESPG, bo hkrati Evropskemu parlamentu in Svetu predlagala tudi prerazporeditev zneska v višini 630 000 EUR v ustrezno proračunsko postavko. Vir odobritev plačil 12. Odobritve iz proračunske postavke ESPG se bodo uporabile za kritje zneska 630 000 EUR, potrebnega za tehnično pomoč. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji (EGF/2015/000 TA 2015 – tehnična pomoč na pobudo Komisije) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[5], zlasti člena 11(2), ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[6], zlasti točke 13 Sporazuma, ob upoštevanju predloga Evropske komisije, ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni, in samozaposlenim osebam, ki so prenehale opravljati svoje dejavnosti zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je obravnavana v Uredbi (ES) št. 546/2009[7], ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013. (3) Uredba (EU) št. 1309/2013 določa, da se lahko vsako leto na pobudo Komisije za tehnično pomoč uporabi največ 0,5 % najvišjega letnega zneska ESPG. Komisija zato predlaga uporabo zneska v višini 630 000 EUR. (4) Zato bi bilo treba uporabiti sredstva ESPG, da se zagotovi tehnična pomoč na pobudo Komisije – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2015 se iz Evropskega sklada za prilagoditev globalizaciji (ESPG) uporabi vsota 630 000 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] http://ec.europa.eu/egf. [3] UL L 347, 20.12.2013, str. 884. [4] UL C 373, 20.12.2013, str. 1. [5] UL L 347, 20.12.2013, str. 855. [6] UL C 373, 20.12.2013, str. 1. [7] UL L 167, 29.6.2009, str. 26.